stanford-oval/wikipedia huggingface dataset:
Just Dance 3
Pelaaminen

Peliä pystyy pelaamaan neljä pelaajaa samanaikaisesti. Wii- ja Move-versiot sisältävät Smart Shuffle ja Dance Mashup -ominaisuudet. Wii-versiossa on myös Flash Mod -ominaisuus, jossa kahdeksan pelaajaa pystyy pelaamaan peliä samanaikaisesti.
Kinect versiossa on ”Just Create” -ominaisuus, jonka avulla pelaaja voi luoda omia tanssirutiineja. Omat tanssirutiinit on mahdollista tallentaa ja jakaa ystävien kanssa pelattavaksi.
Uuden-Seelannin ralli 1999

|  Uuden-Seelannin ralli 1999 |
| --- | --- |
 9. osakilpailu 14 osakilpailusta kaudella 1999. 
Ajankohta:  15. – 18. heinäkuuta 1999
Pituus:  27 erikoiskoetta


Palkintokoroke
Voittaja:   Tommi Mäkinen    Risto Mannisenmäki  (Mitsubishi Ralliart)
Toinen:   Juha Kankkunen    Juha Repo  (Subaru World Rally Team)
Kolmas:   Toni Gardemeister    Paavo Lukander  (Seat Sport)
Uuden-Seelannin ralli 1999 (viralliselta nimeltään 30. Rally New Zealand) oli rallin maailmanmestaruussarjan kilpailu kaudella 1999. Kilpailu järjestettiin 15. – 18. heinäkuuta 1999 Aucklandissa. Kilpailu oli kauden yhdeksäs ja sen kokonaispituus oli 399,84 kilometriä. Kilpailussa oli 27 erikoiskoetta.
Kilpailun voitti Mäkinen, jolle voitto oli ensimmäinen Uuden-Seelannin rallin voitto. Suomalaisille tuli kilpailussa kolmoisvoitto. Gardemeisterin kolmas sija oli Seat Cordoba WRC -auton siihen mennessä paras tulos. Kilpailu oli Gardemeisterin ensimmäinen WRC-luokan autolla.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Tommi Mäkinen |  Risto Mannisenmäki | Mitsubishi Lancer Evo VI | 4:11.07,1 | 0.0 |  |
| 2. |  Juha Kankkunen |  Juha Repo | Subaru Impreza WRC | 4:12.44,1 | +1.37,0 |  |
| 3. |  Toni Gardemeister |  Paavo Lukander | Seat Córdoba WRC | 4:13.56,1 | +2.49,0 |  |
| 4. |  Didier Auriol |  Denis Giraudet | Toyota Corolla WRC | 4:17.22,9 | +6.15,8 |  |
| 5. |  Possum Bourne |  Craig Vincent | Subaru Impreza WRC | 4:17.55,4 | +6.48,3 |  |
| 6. |  Carlos Sainz |  Luis Moya | Toyota Corolla WRC | 4:19.23,0 | +8.15,9 |  |
| 7. |  Matthias Kahle |  Dieter Schneppenheim | Toyota Corolla WRC | 4:25.44,2 | +14.37,1 |  |
| 8. |  Freddy Loix |  Sven Smeets | Mitsubishi Carisma GT Evo 6 | 4:26.34,4 | +15.27,3 |  |
| 9. |  Gustavo Trelles |  Martin Christie | Mitsubishi Lancer Evo VI | 4:28.32,8 | +17.25,7 |  |
| 10. |  Hamed Al-Wahaibi |  Tony Sircombe | Mitsubishi Lancer Evo V | 4:30.21,2 | +19.14,1 |  |
Lähde:
Täplälasibarbi

| Täplälasibarbi> Uhanalaisuusluokitus |
| --- | --- |
 Elinvoimainen 
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särkikalat Cyprinidae
Suku::  Pethia
Laji::  guganio
Kaksiosainen nimi
 Pethia guganio  (Buchanan-Hamilton, 1822) 
Infobox OKNimi-testi OK: 
Täplälasibarbi (Pethia guganio) on särkikalojen (Cyprinidae) heimoon kuuluva makean veden kalalaji. Lajia tavataan Intiassa ja Bangladeshissa. Se kasvaa yleensä korkeintaan 8 senttimetrin mittaiseksi. Laji kuvattiin tieteelle vuonna 1822.  Kansainvälinen luonnonsuojeluliitto IUCN luokittelee lajin elinvoimaiseksi.
Aiheesta muualla

FishBase
Vallenarin maanjäristys 1922

| Vallenarin maanjäristys |
| --- | --- |
 Maanjäristyksen episentrumi
Päivämäärä:  11. marraskuuta 1922
Magnitudi:  8,5 (Mw)
Episentrumin sijainti:  28.5°S, 70.0°W
Maat, joihin vaikutukset ulottuivat:   Chile
Henkilövahingot:  useita satoja kuolonuhreja
Vallenarin maanjäristys 1922 oli 8,5 momenttimagnitudin maanjäristys, joka tapahtui klo. 04.32 UTC 11. marraskuuta 1922 Atacaman alueella Chilessä. Se aiheutti tuhoisan tsunamin, joka havaittiin Australiassa asti, ja surmasi useita satoja erityisesti Coquimbossa ja muissa Chilen rannikkokaupungeissa. Aineellisten vahinkojen suuruudeksi arvioitiin 5–25 miljoonaa dollaria.
Tsunami

Calderan kaupungissa tsunami alkoi noin 15 minuuttia järistyksen jälkeen ja sen maksimikorkeus oli noin 7 metriä. Tsunami havaittiin myös Kaliforniassa 13 tunnin päästä, Havaijilla ja Samoalla noin 14 tunnin kuluttua.
Victoria Hudson

Victoria Hudson (s. 28. toukokuuta 1996) on itävaltalainen keihäänheittäjä, joka voitti keihäänheiton kultaa vuoden 2024 EM-kisoissa Roomassa. Vuoden 2023 MM-kisoissa Budapestissa hän sijoittui viidenneksi. Kansallisen mestaruuden Hudson on voittanut kuusi kertaa (2016, 2017, 2019, 2021, 2023 ja 2024). Ennätyksekseen hän on heittänyt tuloksen 66,06 metriä vuonna 2024.
Uuden-Granadan varakuningaskunta

Uuden-Granadan varakuningaskunta
Uuden-Granadan varakuningaskunta (esp. Virreinato de Nueva Granada) oli Espanjan siirtomaa Etelä-Amerikassa. Siihen kuuluivat nykyisten Kolumbian, Venezuelan, Ecuadorin ja Panaman alueet sekä osia Costa Ricasta, Brasiliasta, Perusta ja Nicaraguasta.  Se  muodostettiin Perun varakuningaskunnan pohjoisosasta vuonna 1717, koska tiedonkulku laajan, lähes koko mantereen kattavan valtakunnan alueella oli osoittautunut liian hankalaksi. Santa Fe de Bogotasta tehtiin sen pääkaupunki.
Aiheesta muualla

Kuvia tai muita tiedostoja aiheesta Uuden-Granadan varakuningaskunta Wikimedia Commonsissa
Työväen Urheilulehti

| Työväen Urheilulehti |
| --- | --- |

Aihealue:  urheilu
Julkaisija:  Työväen Urheilulehti Osakeyhtiö
Perustettu:  1917
Lakkautettu:  1930
Kotikunta:  Helsinki
Kotimaa:  Suomi
Kieli:  suomi
Työväen Urheilulehti oli vuosina 1917–1930 ilmestynyt suomalainen urheilulehti, joka toimi Työväen Urheiluliiton äänenkannattajana. Se lakkautettiin vuonna 1930 voimaan tulleiden kommunistilakien nojalla.
Historia

Työväen Urheilulehden perustaminen sai alkunsa 1910-luvun alkupuoliskolla, jolloin Suomen työväenliikkeen keskuudessa oli esillä myös oman työläisurheiluliiton perustaminen porvarillisen SVUL:n rinnalle. Liittohanke kuitenkin haudattiin jo vuonna 1913 ja tämän jälkeen tärkeämmäksi nousi työläisurheilijoille suunnatun lehden perustaminen. Aluksi oli esillä Työläisnuoriso-lehden ja sen seuraajan Nuorison laajentaminen, kunnes joulukuussa 1915 Työmies-lehdessä esitettiin kokonaan uuden lehden perustamista. Työmiehen mukaan Suomessa oli noin 150 000 urheilijaa, joista valtaosa kuului työväestöön, mutta Suomen Urheilulehteä pidettiin puolueellisena, sen ollessa kallellaan porvariston suuntaan.
Osa työväenliikkeen vaikuttajista oli Väinö Lähteisen johdolla edelleen sitä mieltä, että ensin piti saada aikaiseksi työläisurheiluliitto, jonka jälkeen sille voitaisiin perustaa oma äänenkannattaja. Edvard Valpas sen sijaan oli päinvastaista mieltä, vaikka olikin kysymyksessä hyvin varovainen. Hänen laatimiensa laskelmien mukaan lehden julkaiseminen ei olisi kannattavaa yhdistyspohjalta, vaan sen taakse pitäisi perustaa osakeyhtiö. Lehtiyhtiö päätettiin perustaa marraskuussa 1916 Helsingin Jyryn juhlahuoneistossa pidetyssä kokouksessa, jossa oli paikalla 70 työläisurheilun vaikuttajaa eri puolilta maata. Työväen Urheilulehti Osakeyhtiö perustettiin lopullisesti maaliskuussa 1917 ja näytenumero ilmestyi kesäkuun alussa. Lehden ensimmäiseen toimituskuntaan kuuluivat toimitussihteeri Ola Fogelberg, sekä toimittajina Eino Pekkala, Edvard Valpas, Väinö Lähteinen ja Väinö Laherma.
Työväen Urheilulehden syntymisen jälkeen työläisurheiluliiton perustaminen nousi jälleen esille, mutta jäi kuitenkin toteutumatta vuoden 1917 levottomuuksien ja tammikuussa 1918 puhjenneen sisällissodan vuoksi. Suomen Työväen Urheiluliitto perustettiin vasta tammikuussa 1919, kun SVUL oli erottanut jäsenyydestään kaikki punaisten puolella taistelleet seurat ja urheilijat. Työväen Urheilulehdestä tuli uuden liiton äänenkannattaja, mutta sen julkaisijana säilyi edelleen osakeyhtiö. 1920-luvun kuluessa TUL:ssa puhkesi sosialidemokraattien ja kommunistien välinen valtataistelu, joka lopulta vuoden 1927 liittokokouksessa päättyi sosialidemokraattien voittoon. Työväen Urheilulehti Osakeyhtiö oli kuitenkin kommunistien hallussa, eivätkä sosialidemokraatit yrityksistään huolimatta saaneet sitä haltuunsa, vaikka vuoden 1927 liittokokouksessa tehtiinkin päätös lehtiyhtiön lakkauttamisesta ja lehden ottamisesta liiton julkaistavaksi vuoden 1928 alusta lähtien. Osakeyhtiön kommunistienemmistöinen johtokunta teki päätöksen jatkaa lehden julkaisemista, jonka seurauksena sosialidemokraatit päättivät marraskuussa 1927 perustaa oman TUL-lehden. Lehdet ilmestyivät rinnakkain kahden ja puolen vuoden ajan, kunnes Työväen Urheilulehti lakkautettiin tammikuussa 1930 voimaan tulleiden kommunistilakien nojalla.
Aiheesta muualla

Työväen Urheilulehden vuosikerrat 1917–1929 Kansalliskirjaston digitoiduissa aineistoissa
Uuden-Seelannin ralli 2005

|  Uuden-Seelannin ralli 2005 |
| --- | --- |
 4. osakilpailu 16 osakilpailusta kaudella 2005. 
Ajankohta:  8.–10. huhtikuuta 2005
Pituus:  20 erikoiskoetta


Palkintokoroke
Voittaja:   Sébastien Loeb  Daniel Elena  (Citroën World Rally Team)
Toinen:   Marcus Grönholm  Timo Rautiainen  (Peugeot Sport)
Kolmas:   Petter Solberg  Phil Mills  (Subaru World Rally Team)
Uuden-Seelannin ralli 2005 (virallisesti 36. Propecia Rally New Zealand) oli Rallin MM-sarjan kauden 2005 neljäs osakilpailu, joka ajettiin 8.–10. huhtikuuta 2005. Kilpailussa oli 20 erikoiskoetta.
Kilpailun voitti Citroën World Rally Teamin Sébastien Loeb.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën Xsara WRC | 3:34.51,6 |  | 10 |
| 2. |  Marcus Grönholm |  Timo Rautiainen | Peugeot 307 WRC | 3:35.41,4 | +49.8 | 8 |
| 3. |  Petter Solberg |  Phil Mills | Subaru Impreza WRC 2005 | 3:36.00,3 | +1.08,7 | 6 |
| 4. |  François Duval |  Stéphane Prévot | Citroën Xsara WRC | 3:36.57,9 | +2.06,3 | 5 |
| 5. |  Markko Märtin |  Michael Park | Peugeot 307 WRC | 3:38.00,7 | +3.09,1 | 4 |
| 6. |  Toni Gardemeister |  Jakke Honkanen | Ford Focus RS WRC 04 | 3:38.07,9 | +3.16,3 | 3 |
| 7. |  Chris Atkinson |  Glenn MacNeall | Subaru Impreza WRC 2005 | 3:39.28,8 | +4.37,2 | 2 |
| 8. |  Gianluigi Galli |  Guido D’Amore | Mitsubishi Lancer WRC 05 | 3:41.42,1 | +6.50,5 | 1 |
Lähde:
Kari Niemistö

Kari Pertti Henrik Niemistö (s. 1962) on suomalainen suursijoittaja.
Ura sijoittajana

Niemistö on koulutukseltaan ekonomi. Hän valmistui Helsingin kauppakorkeakoulusta vuonna 1989. Vuonna 1993 Niemistö aloitti toimitusjohtajana perheensä sijoitusyhtiössä Selective Investorissa. Yhtiön sijoitusvarallisuus oli peräisin hänen äidinisänsä Hannes Seppälän vuonna 1933 perustamasta Suomen ensimmäisestä perunajauhotehtaasta, Hämeen Perunasta, joka oli vuonna 1984 myyty Raisiolle, sekä Niemistöjen 1970-luvulla ostaman Suunnon myynnistä.
Talouselämä on kuvaillut Niemistön olevan "harvoja suomalaisia, joiden omaisuus riittää tekemään hänestä merkittävän ankkuriomistajan pörssiyhtiöissä". Niemistön sijoitusvarallisuuden arvo lokakuussa 2016 oli noin sata miljoonaa euroa, josta Stockmannin osakkeiden osuus oli 29 miljoonaa euroa ja Raision osakkeiden 11,2 miljoonaa euroa. Lisäksi miljoonan euron arvoiset osakeomistukset hänellä oli myös Uponorissa, UPM:ssä, Metsossa, Nokiassa, Nordeassa, Fortumissa ja Applessa. Osakkeiden lisäksi Niemistön varallisuus käsitti tuolloin muun muassa noin 15 miljoonan euron arvosta kiinteistöjä ja noin tuhat hehtaaria metsää.
Suurimmissa omistuksissaan Stockmannissa ja Raisiossa Niemistö on ollut mukana myös muutoin kuin omistajana. Hän on Raision hallintoneuvoston ja nimitysvaliokunnan jäsen ja entinen Stockmannin hallituksen jäsen.
Niemistö oli vuosina 2004–2006 Suomen 50 eniten ansainneen henkilön joukossa. Hänen pääomatulonsa ylsivät noin 6,5 miljoonaan euroon sekä vuonna 2004 että vuonna 2006.
Omistuksia

Niemistö on Stockmann-konsernin viidenneksi suurin osakkeenomistaja 5,83 prosentin osuudella.
Muu toiminta ja yksityiselämä

Niemistö asuu Helsingin Munkkiniemessä. Hän harjoittaa maanviljelyä kahdella maatilalla, jotka sijaitsevat Viialassa ja Lopella. Hän on vanhempiensa Pertti Niemistön ja Henna Seppälän perustaman Henna ja Pertti Niemistön Kuvataidesäätiö – Ars Fennica sr:n hallituksen puheenjohtaja ja Aivosäätiön hallituksen jäsen. Niemistö kuuluu Munkkiniemen Rotaryklubiin.
Niemistö on ollut vuodesta 1989 lähtien naimisissa sijoittajan ja Dextran entisen toimitusjohtajan Leena Niemistön (o.s. Lammenranta, s. 1963) kanssa. Heillä on kolme poikaa, joista Henri Niemistö (s. 1996) on koripalloilija.
Vuonna 2017 Helsingin kaupungin pelastuslaitos myönsi Kari Niemistölle Elämän liekki -palkinnon onnistuneesta hengenpelastussuorituksesta.
Kasvot väkijoukossa (albumi)

| Kasvot väkijoukossa Berit |
| --- | --- | --- |

Studioalbumin tiedot
 Äänitetty : 2000
 Julkaistu: 2000
 Formaatti: CD-levy
 Tuottaja(t): Berit Esko Koivumies
 Tyylilaji: texmex, iskelmä
 Kesto: 42.06
 Levy-yhtiö: Xanadu
Beritin muut studioalbumit
| Ystäväni, muistathan 1996 | Kasvot väkijoukossa 2000 | Kosketathan mua 2005 |
Singlet albumilta Kasvot väkijoukossa (albumi)

Kasvot väkijoukossa on suomalaisen iskelmälaulaja Beritin studioalbumi vuodelta 2000. Se on esittäjänsä seitsemästoista. Albumin tuottivat Berit ja Esko Koivumies. Kasvot väkijoukossa edustaa texmex-musiikkia.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäissävellyksen nimi | Kesto |  |  |  |  |  |
| 1. | Kasvot väkijoukossa | Kari Kuuva |  | 3.23 |  |  |  |  |  |
| 2. | Sattuma kuljettaa | Daniele Pace, Lorenzo Pilat, Mario Panzeri, Saukki | Fin che la barca va | 3.30 |  |  |  |  |  |
| 3. | Sumuinen yö | Tõnu Aare, Mika Sundqvist |  | 3.17 |  |  |  |  |  |
| 4. | Vinttikamari ja pieni seinätaulu | Kari Kuuva, Timo Jokinen |  | 3.49 |  |  |  |  |  |
| 5. | Et kaipaa naista | Veli-Matti Järvenpää, Mika Sundqvist |  | 2.33 |  |  |  |  |  |
| 6. | Amore | Esko Koivumies |  | 3.33 |  |  |  |  |  |
| 7. | Seitsemän päivää | Alden Shuman, Earl Shuman, Marshall Brown, Saukki | Seven Lonely Days | 3.10 |  |  |  |  |  |
| 8. | Kotirannan sauna | Mika Sundqvist |  | 3.44 |  |  |  |  |  |
| 9. | Pedro | Raimo Hast |  | 3.35 |  |  |  |  |  |
| 10. | Elämäni haaste | Andres Parralejo Garcia, Chrisse Johansson | Besame mujer | 3.33 |  |  |  |  |  |
| 11. | Muistoista kaikkein kaunein oot | Kari Teräväinen, Kari Tapio |  | 3.21 |  |  |  |  |  |
| 12. | Pääteasema | Jori Sivonen, Timo Mäenpää | Kari Kuuva | 4.00 |  |  |  |  |  |
Muuta

Kasvot väkijoukossa sisältää Beritin 1970-luvun menestyskappaleen "Sattuma kuljettaa". Albumin kuvat otti Pekka Kuparinen ja kannen suunnitteli V. Vuori.
Aiheesta muualla

Fono.fi: Äänitteen tiedot : Kasvot väkijoukossa
Pomus : Berit
Vest

Vest on muun muassa seuraavien henkilöiden sukunimi:
Eliel Vest (1863–1906), suomalainen lyseon lehtori ja ruotsiksi kirjoittanut tietokirjailija
Georg Vest (1896–1977), tanskalainen voimistelija ja olympiamitalisti
Jovnna-Ánde Vest (s. 1948), saamelainen pohjoissaameksi kirjoittava kirjailija ja kääntäjä
Vaasan vanha hautausmaa

Hautausmaalla on muun muassa Sakari Tohkan suunnittelema Erik Mandelinin hautamuistomerkki vuodelta 1956.
Vaasan vanha hautausmaa on vuonna 1864 perustettu hautausmaa Vaasassa. Vanhaa hautausmaata on kutsuttu myös Almanniemeksi (Almaudd) ensimmäisen sinne haudatun vainajan mukaan. Sen on suunnitellut kaupungininsinööri A.F. Berger.
Aiheesta muualla

Vaasan vanha hautausmaa; Museovirasto
Vesper

Vesper (lat. vesper, "ilta") viittaa seuraaviin asioihin:
Vesper, iltatähden jumaluus roomalaisessa mytologiassa
Iltajumalanpalvelus kristillisissä kirkoissa
HMS Vesper, Britannian Kuninkaallisen laivaston hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vesper”, voi hakea sivunnimihaulla, laajalla sivunnimihaulla tai tekstihaulla.
Vallelungan 6 tunnin ajo

Vallelungan rata
Vallelungan 6 tunnin ajo (6 Hours of Vallelunga, 6 Ore di Vallelunga, myös Rooman 6 tunnin ajo) on moottoriurheilun kestävyyskilpailu, joka ajetaan ACI Vallelunga Circuitin moottoriradalla Italiassa. Ensimmäinen kestävyyskilpailu siellä ajettiin vuonna 1973. Kilpailu kestää nimensä mukaisesti kuusi tuntia.[lähde? ]
Vauhdin Maailma (lautapeli)

Vauhdin Maailma on aikakauslehti Vauhdin Maailman vuonna 2010 kehittämä moottoriurheiluaiheinen lautapeli. Peli sisältää 400 kysymyskorttia, joissa on 1 400 kysymystä ja 200 kuvakysymyskorttia. Pelin on kehitellyt suomalaisista moottoriurheilun asiantuntijoista koostuva ja Vauhdin Maailman entisen päätoimittajan Peter Geitelin vetämä työryhmä. Pelin idea on samankaltainen esimerkiksi Trivial Pursuit-pelin kanssa. Pelissä on kuusi kysymyskategoriaa; F1, Ralli, Rata, Moottoripyörät, Yleiskysymykset ja Kuvakysymykset. Pelaajan tehtävänä on kerätä pelimerkki näistä jokaisesta kategoriasta. Kun pelaaja saa kaikista aiheista merkit, hän saa vastata lisäkysymykseen, jonka oikein saadessaan hän voittaa pelin. Peli on suunnattu yli 15-vuotiaille pelaajille ja sen on valmistanut Tactic Games Oy. Vauhdin Maailma on suunnattu 2-6 pelaajalle.
Valkoinen tiikeri (tähdistö)

Baihu räystästiilessä
Valkoinen tiikeri (白虎 pinyin: báihǔ; japani: kanji 白虎, hiragana びゃっこ; korea: 백호; vietnam: Bạchhổ) on yksi neljän kiinalaisen tähdistön symboleista, neljästä eläimestä.  Sitä kutsutaan myös nimellä "Lännen valkoinen tiikeri" (西方白虎 xīfāng báihǔ). Se on lännen, syksyn ja illan symboli.
Valkoisen tiikerin seitsemän tähtikuviota

Valkoisen tiikerin tähdistö koostuu seitsemästä xiusta eli tähtikuvioista:
奎 Kuí Askel
婁 Lóu Lieka
胃 Wèi Vatsa
昴 Mǎo Hiukset (Seulaset)
畢 Bì Verkko
觜 Zī Nokka
參 Shēn Orionin vyö
Uuden-Seelannin ralli 1995

|  Uuden-Seelannin ralli 1995 |
| --- | --- |
 5. osakilpailu 8 osakilpailusta kaudella 1995. 
Ajankohta:  27.–30. heinäkuuta 1995
Pituus:  33 erikoiskoetta, 560,89 km


Palkintokoroke
Voittaja:   Colin McRae    Derek Ringer  (555 Subaru World Rally Team)
Toinen:   Didier Auriol    Denis Giraudet  (Toyota Castrol Team)
Kolmas:   Juha Kankkunen    Nicky Grist  (Toyota Castrol Team)
Uuden-Seelannin ralli 1995 (viralliselta nimeltään 26. Smokefree Rally New Zealand) oli rallin maailmanmestaruussarjan kilpailu kaudella 1995. Kilpailu järjestettiin 27.–30. heinäkuuta 1995. Kilpailu oli kauden viides ja erikoiskokeiden yhteispituus oli 498,95 kilometriä (suunniteltu pituus oli 560,89 kilometriä).
Carlos Sainz joutui jättämään kilpailun väliin loukkaannuttuaan maastopyöräonnettomuudessa.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Colin McRae |  Derek Ringer | Subaru Impreza 555 | 5:33.06 | 0.0 |  |
| 2. |  Didier Auriol |  Denis Giraudet | Toyota Celica GT-Four (ST205) | 5:33.50 | +0.44 |  |
| 3. |  Juha Kankkunen |  Nicky Grist | Toyota Celica GT-Four (ST205) | 5:34.15 | +1.09 |  |
| 4. |  Armin Schwarz |  Klaus Wicha | Toyota Celica GT-Four (ST205) | 5:34.51 | +1.45 |  |
| 5. |  Kenneth Eriksson |  Staffan Parmander | Mitsubishi Lancer Evo III | 5:35.38 | +2.32 |  |
| 6. |  François Delecour |  Catherine François | Ford Escort RS Cosworth | 5:37.30 | +4.24 |  |
| 7. |  Possum Bourne |  Tony Sircombe | Subaru Impreza 555 | 5:42.01 | +8.55 |  |
| 8. |  Neil Allport |  Graig Vincent | Ford Escort RS Cosworth | 5:54.47 | +21.41 |  |
| 9. |  Jorge Recalde |  Martin Christie | Mitsubishi Lancer Evo II | 5:57.45 | +24.39 |  |
| 10. |  Rui Madeira |  Nuno Rodrigues da Silva | Mitsubishi Lancer Evo II | 5:58.16 | +25.10 |  |
Lähde:
Aiheesta muualla

Rally-Maps.com erikoiskokeet kartalla (englanniksi)
Osakilpailut MM-rallikaudella 1995
Monaco
Ruotsi
Portugali
Ranska
Uusi-Seelanti
Australia
Espanja
Iso-Britannia
Rallin maailmanmestaruussarjan Uuden-Seelannin rallit
| --- | --- |
1970-luku:   1977  1979 
1980-luku:   1980  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2010  2012 
2020-luku:   2020  2022
Vauhtia

| Vauhtia |
| --- | --- |

Nimi:  Vauhtia
Tekijä:  Oskari Jauhiainen
Valmistumisvuosi:  1954
Taiteenlaji:  kuvanveisto
Sijainti:  Pikku-Vesijärvi
Paikkakunta:  Lahti
Koordinaatit:  60°59′18″N, 025°38′44″E
Vauhtia on kuvanveistäjä Oskari Jauhiaisen luoma pronssinen suihkukaivoveistos, jonka Lahden kaupunki hankki testamenttivaroin vuonna 1954. Teoksessa on kuvattuna kolme lentävää pääskystä. Veistos syntyi osana kilpailua, jossa etsittiin sopivaa veistosta Lahden kauppatorille. Jauhiainen voitti kilpailun vuonna 1951. Veistoksen teossa Jauhiaista avusti arkkitehti Eero Eerikäinen. Vauhtia-veistos siirrettiin sen alkuperäiseltä paikalta kauppatorilta vuonna 1961 sen nykyiseen sijaintipaikkaan Pikku-Vesijärvelle. Teoksen liikkeen ja lennon on sanottu symboloivan nousukauttaan elävää Lahtea.
Uuden-Seelannin ralli 1998

|  Uuden-Seelannin ralli 1998 |
| --- | --- |
 9. osakilpailu 13 osakilpailusta kaudella 1998. 
Ajankohta:  24.–27. heinäkuuta 1998
Pituus:  25 erikoiskoetta, 388,39 km


Palkintokoroke
Voittaja:   Carlos Sainz    Luis Moya  (Toyota Castrol)
Toinen:   Didier Auriol    Denis Giraudet  (Toyota Castrol)
Kolmas:   Tommi Mäkinen    Risto Mannisenmäki  (Mitsubishi Ralliart)
Uuden-Seelannin ralli 1998 (viralliselta nimeltään 29. Rally New Zealand ) oli rallin maailmanmestaruussarjan kilpailu kaudella 1998. Kilpailu järjestettiin 24.–27. heinäkuuta 1998. Kilpailu oli kauden yhdeksäs ja erikoiskokeiden yhteispituus oli 360,58 kilometriä (suunniteltu pituus oli 388,39 kilometriä).
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Carlos Sainz |  Luis Moya | Toyota Corolla WRC | 3:54.57,1 | 0.0 |  |
| 2. |  Didier Auriol |  Denis Giraudet | Toyota Corolla WRC | 3:55.01,2 | +0.04,1 |  |
| 3. |  Tommi Mäkinen |  Risto Mannisenmäki | Mitsubishi Lancer Evo V | 3:56.40,8 | +1.43,7 |  |
| 4. |  Juha Kankkunen |  Juha Repo | Ford Escort WRC | 3:57.03,8 | +2.06,7 |  |
| 5. |  Colin McRae |  Nicky Grist | Subaru Impreza WRC | 3:58.47,5 | +3.50,4 |  |
| 6. |  Piero Liatti |  Fabrizia Pons | Subaru Impreza WRC | 3:59.25,2 | +4.28,1 |  |
Lähde:
Aiheesta muualla

Rally-Maps.com erikoiskokeet kartalla (englanniksi)
Osakilpailut MM-rallikaudella 1998
Monaco
Ruotsi
Kenia
Portugali
Espanja
Ranska
Argentiina
Kreikka
Uusi-Seelanti
Suomi
Italia
Australia
Iso-Britannia
Rallin maailmanmestaruussarjan Uuden-Seelannin rallit
| --- | --- |
1970-luku:   1977  1979 
1980-luku:   1980  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2010  2012 
2020-luku:   2020  2022
Täpläkutsa

| Täpläkutsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Yhdyskiduskalat Synbranchiformes
Heimo::  Kutsat Synbranchidae
Suku::  Monopterus
Laji::  albus
Kaksiosainen nimi
 Monopterus albus  (Zuiew, 1793) 
Katso myös
   Täpläkutsa Commonsissa 
Infobox OKNimi-testi OKIUCN-testi OK: 
Täpläkutsa eli suoankerias (Monopterus albus) on muodoltaan käärmemäinen, suomuton kala, jolla ei ole rinta- eikä vatsaeviä, mutta jonka selkä- ja peräevät ovat pitkät. Pyrstöosa on voimakkaasti kapeneva. Täpläkutsan kidusaukot ovat sulautuneet yhdeksi raoksi ruumiin alapuolella. Kidukset ovat pienet, mutta kala pystyy hengittämään happea ilmasta suun suonikkaiden limakalvojen avulla. Aikuiset kalat ovat yleensä 25–40 cm:n pituisia, joskus lähes metrin.